stanford-oval/wikipedia huggingface dataset:
ברוך סיימאן
ביוגרפיה

הרב סיימאן סיים את לימודיו בבית הספר התיכון לבנים בישיבה אוניברסיטה, וקבל תואר ראשון בהצטיינות בלימודי יהדות. הרב סיימון היה חבר בכולל העליון של ישיבה אוניברסיטה.
הרב סיימאן הוא תלמיד של הרב צבי שכטר. חיבר את הספר אמרי ברוך, הכולל דברי תורה על הפרשה, שפורסם בכמה כרכים. הוא פרסם גם ספרים בענייני הלכה: בהלכות עירובין וברשויות שבת (2009), ובענייני מנהגים (2015), ובענייני ראש השנה (2020). הוא פרסם גם מאמרים על הגדה של פסח (2021).
הוא מתגורר עם אשתו מלאני וארבעת ילדיהם בוושינגטון הייטס.
שיעוריו ידועים בשימושו בחוברות של דפי מראי מקומות נרחבים, כשכל חוברת יכולה להכיל יותר מארבעים מקורות.
הרב סיימאן העביר אלפי שיעורים במשך חייו, בעיקר בישיבה אוניברסיטה. למעלה מארבעת אלפים שיעורים שלו פורסמו באתר YUTorah.org. שיעורים אלה עוסקים בנושאים מגוונים, כולל גמרא, הלכה, שיחות מוסר, ודרשות על הפרשה.
הערות שוליים

↑  כתיבת שמו על פי דף השער שבספריו "אמרי ברוך".
↑  https://www.yutorah.org/rabbi-baruch-simon/, נצפה 21 בינואר 2020.
| --- | --- |
בקרת זהויות :  NLI: 987007299212905171  LCCN: no2005028248  VIAF: 21871472   WorldCat (עם VIAF): 21871472 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ביל סקייט

ויליאם ("ביל") ג'ק סקייט (26 בספטמבר 1953 - 3 בינואר 2006) היה ראש הממשלה של פפואה גינאה החדשה בשנים 1997–1999.
ביוגרפיה

סקייט נולד לאב אוסטרלי ואם מפפואה גינאה החדשה.
בשנת 1987 החל לעמוד בראשות מועצת מחוז עיר הבירה ובשנת 1992 נבחר לאספה הלאומית. בין השנים 1995–1997 כיהן כמושל מחוז עיר הבירה. לאחר מכן נבחר לראשות הממשלה ועמד בראשה כשנה וחצי.
כמנהיג מפלגת האספה הלאומית העממית, לאחר הבחירות הכלליות בשנת 2002 תמך בממשלתו של מייקל סומארה ומונה ליו"ר האספה הלאומית. בנובמבר 2003 מונה גם למושל הכללי של פפואה גינאה החדשה בפועל והחזיק בתפקיד עד מאי 2004. למשך יממה במרץ 2004 הושעה מהתפקיד בעקבות האשמות על אי סדרים כספיים בתפקידים קודמים, אך הוכיח חפותו ושב לתפקיד. בחודש מאי הסירה מפלגתו את התמיכה מראש הממשלה והייתה למפלגה הגדולה בין מפלגות האופוזיציה באספה הלאומית. בעקבות זאת הוא הוחלף סקייט כיו"ר האספה וכממלא מקום המושל הכללי על ידי ג'פרי נייפ.
בשנת 2005 ניתן לו תואר אבירות. באותה שנה סבל משבץ והועבר לטיפול באוסטרליה, בה נפטר.
ג'ורג'טאון (אסנשן)

| --- | --- |

ג'ורג'טאון (2011)
 מדינה / טריטוריה:  סנט הלנה, אסנשן וטריסטן דה קונה סנט הלנה, אסנשן וטריסטן דה קונה
 אזור:  אסנשן אסנשן
 תאריך ייסוד:  1815
 על שם:  ג'ורג' השלישי 
 אוכלוסייה:  ‏
  ‑ ביישוב:  479 (2010)
 קואורדינטות:  7°55′43″S 14°24′42″W﻿ / ﻿7.9286111111111°S 14.411666666667°W﻿ / -7.9286111111111; -14.411666666667 
 אזור זמן:  UTC+0
  מפת מיקום  מפה מפורטת   (למפת אסנשן מוגדלת) ג'ורג'טאון(למפת אסנשן רגילה) ג'ורג'טאון  he tabBackground:;tabBorder:#aaa;defaultTab:0;
 
ג'ורג'טאון (באנגלית: Georgetown) היא עיר הבירה של האי אסנשן, חלק מהטריטוריה הבריטית שמעבר לים: סנט הלנה, אסנשן וטריסטן דה קונה (אנ'). העיר ממוקמת בחופו המערבי של האי.
בעיר מתגוררת כמחצית מאוכלוסיית האי אסנשן.
העיר נוסדה ב-1815 בידי הצי המלכותי הבריטי ונקראה על שם ג'ורג' השלישי, מלך הממלכה המאוחדת.
ביל סטרות'

| --- | --- |

דיוקנו של סטרות' בחדר הגביעים באצטדיון אייברוקס
 מידע אישי
 לידה:  16 ביוני 1875 אדינבורו, הממלכה המאוחדת של בריטניה הגדולה ואירלנד 
 פטירה:  21 בספטמבר 1956 (בגיל 81) גלאזגו, הממלכה המאוחדת 
 
ביל סטרות' (16 ביוני 1875 – 21 בספטמבר 1956) היה מאמנה השני של קבוצת גלאזגו ריינג'רס הסקוטית, אותה אימן במשך 34 שנים בין 1920 ל-1954. מלבד זאת, סטרות' החזיק במשרות נוספות במועדון.
קריירה

סטרות' נולד בעיר אדינבורו והיה סתת במקצועו וכן ספורטאי מקצועני. הוא אימן את קבוצות קלייד והארטס לפני שאייש את עמדת עוזר המאמן בריינג'רס ב-1914. בשנת 1920, בהיותו בן 45, קיבל את משרת המאמן הראשי לאחר שקודמו בתפקיד, ויליאם וילטון, נהרג בתאונה ימית.
סטרות' הביא את ריינג'רס ל-18 זכיות באליפות סקוטלנד, בהן 14 זכיות ב-19 שנים לפני מלחמת העולם השנייה, מתוכן 5 אליפויות ברצף בשנים 1927–1931. בתקופת כהונתו של סטרות' זכה המועדון בדאבל הראשון שלו בשנת 1928, ובטרבל הראשון ב-1949.
סטרות' היה ידוע כאדם שמשליט משמעת והתעקש שהשחקנים יופיעו לאימונים בצווארון ובעניבה. לפי אחד הסיפורים, סטרות' נהג לצפות מחלונות היציע המרכזי בשחקנים המגיעים לאימון באצטדיון אייברוקס. אם שחקן היה נתפס עם ידיו בכיסים, סטרות' היה מתעקש שיצא מהאצטדיון ויחזור בשנית עם ידיו בצדי הגוף.
ב-1947 התמנה סטרות' למנהל המועדון וב-1954, לאחר פרישתו מאימון הקבוצה, קיבל את תפקיד סגן היו"ר. הוא נפטר לאחר שנתיים, בגיל 81. בשנת 2005 יו"ר ריינג'רס דייוויד מארי הסיר את הלוט מעל פסל ארד של סטרות' ביציע המרכזי באייברוקס. ב-9 בספטמבר 2006, שונה שמו של היציע המרכזי באצטדיון ל"יציע ביל סטרות'" להנצחת תרומתו למועדון.
בראטוורסט

| --- | --- |

 
 מאכלים
 סוג:  נקניק, מנת בקר 
 מוצא:  אוסטריה, גרמניה 
 מרכיבים עיקריים:  בשר חזיר, בשר בקר, עגל 
 
בראטוורסט (בגרמנית: Bratwurst) הוא סוג של נקניקייה גרמנית שעשויה בדרך כלל מבשר חזיר ולפעמים גם מבשר בקר או מבשר עגל. השם נגזר מהמילה Brät, בשר קצוץ דק, ומהמילה Wurst, נקניק, מגרמנית העילית העתיקה. בגרמנית מודרנית היא מזוהה לעיתים קרובות עם הפועל braten, "לטגן במחבת" או "לצלות".
היסטוריה

בעוד שניתן למצוא מתכוני נקניקיות כבר משנת 228 לספירה, העדויות המתועדות הראשונות לבראטוורסט בגרמניה מתוארכות לשנת 1313 וניתן למצוא אותה בעיר הפרנקונית נירנברג.
סוגים ומסורות > גרמניה

מתכוני הנקניקייה משתנים לפי אזור ואפילו יישוב. מקורות מסוימים מפרטים למעלה מ-40 סוגים שונים של בראטוורסט גרמני, רבים מהמתכונים - מקורם בפרנקוניה, שכנתה הצפונית תורינגיה והאזורים הסמוכים לה. אופן ההגשה של הנקניקיות גם הוא שונה בין האזורים, אבל לרוב מתייחסים אליהן כחטיף פשוט המוגש עם לחמניית קמח חיטה ונאכל עם חרדל. כמנת פאב, היא מלווה לרוב בסלט כרוב כבוש או תפוחי אדמה, ולעיתים מוגשת עם לחם שיפון. הגשה פחות נפוצה היא עם ברצל. הנקניקייה פופולרית מאוד כמזון מהיר במדינות דוברות גרמנית, ולעיתים קרובות מבושלת ונמכרת על ידי רוכלי רחוב בדוכנים קטנים, ובאירועי ספורט כמו משחקי כדורגל.
סוגים ומסורות > זנים פרנקוניים > בראטוורסט פרנקוני

הנקניק הפרנקוני ארוך יחסית (10–20 ס"מ), נקניק עבה וגס, נפוץ בכל אזור פרנקוניה עם שינויים קלים. היא מתוארכת לשנת 1313 עם מיורן כמרכיב אופייני, היא קרובה בטעמה ל־Nürnberger Bratwurst אך עסיסית יותר, בשל גודלה וגסותה. ה-Fränkische Bratwurst מוגשת באופן מסורתי עם כרוב כבוש או סלט תפוחי אדמה.
סוגים ומסורות > זנים פרנקוניים > קובורגר בראטוורסט

בראטוורסט שמקורה בעיר קובורג שבפרנקוניה תועדה שם לראשונה בשנת 1498. היא עשויה מבשר חזיר ובשר בקר (מינימום 15%), ומתובלת במלח, פלפל, אגוז מוסקט וגרידת לימון בלבד, וכן מכילה ביצה נאה. היא גסה במרקם ואורכה בערך 25 ס"מ. באופן מסורתי נצלית על אצטרובלים ומוגשת בלחמנייה (Brötchen).
סוגים ומסורות > זנים פרנקוניים > נירנברגר רוסטברטוורסט

הבראטוורסט הקטנה והדקה מהעיר הגדולה בפרנקוניה, נירנברג, תועדה לראשונה ב-1567; היא באורך 7–9 ס"מ, ומשקלה בין 20 לבין 25 גרם. הנוכחות של אגוז מוסקט בולטת בטעם.
Nürnberger Bratwurst ו־Nürnberger Rostbratwurst הן בעלות הסמכה של מעמד גאוגרפי מוגן (PGI) על פי חוק האיחוד האירופי מאז 2003, ולכן ניתן לייצר אותן רק בעיר נירנברג, שבה "איגוד להגנה על נירנברגר ברטוורסטה" הוקמה בשנת 1997.
סוגים ומסורות > זנים פרנקוניים > וירצבורגר בראטוורסט

ה-Würzburger Bratwurst, הידוע גם בשם Winzerbratwurst, מגיע מהעיר וירצבורג בפרנקוניה. גודלו דומה ל-Thüringer Rostbratwurst, אך מרכיביו כוללים יין לבן מהאזור.
ראו גם

נקניק דם
בראדוורסט
קילבסה
הערות שוליים

↑  "LEO Deutsch–Englisch Wörterbuch". נבדק ב-2009-04-09.
↑  Tjiang, Thomas (2013-09-13). "Nürnberger Bratwurst-Klassiker wird 700 Jahre alt". Welt Online. נבדק ב-2016-09-04.
↑  "Geschichte der Bratwurst: Neue historische Quelle ruft Streit zwischen Thüringern und Franken hervor". נבדק ב-2016-09-04.
↑  German Food Guide
↑  Whitlock, Craig (2007-12-02). "Germans Take Pride in the Wurst". The Washington Post.
↑  "1. Deutsches Bratwurstmuseum — History of the Bratwurst". אורכב מ-המקור ב-2020-08-11. נבדק ב-2015-04-17.
↑  "Coburger Bratwurst". German Food Guide & Directory. נבדק ב-7 באפריל 2018. {{cite web}}:  (עזרה)
↑  "Commission of the European Commission Regulation (EC) No 1257/2003". נבדק ב-2009-04-18.
↑  Schutzverband Nürnberger Bratwürste e.V.
| --- | --- |
בקרת זהויות :  GND: 4375555-0 
בראטוורסט, לחמנייה ובירה, מוגשת בהוהנמס, פורארלברג, אוסטריה
בראטוורסט כמזון מהיר גרמני מסורתי במינסטר
בראטוורסט פרנקוני
נירנברג בראטוורסט עם כרוב כבוש וחרדל, כפי שמוגש ב-Nürnberger Bratwurst Glöckl במינכן
רוסטבראטוורסט מתורינגיה
אן פרי

| --- | --- |

 לידה:  28 באוקטובר 1938 לונדון, הממלכה המאוחדת 
 פטירה:  10 באפריל 2023 (בגיל 84) לוס אנג'לס, ארצות הברית 
 שם לידה:  Juliet Marion Hulme 
 מדינה:  הממלכה המאוחדת 
 השכלה:  Christchurch Girls' High School 
 תקופת הפעילות:  מ-1979 
 השקפה דתית:  כנסיית ישוע המשיח של קדושי אחרית הימים 
 פרסים והוקרה:  פרס אדגר (1997)  פרס אגאתה (2009) 
 anneperry.us
 
אן פרי (באנגלית: Anne Perry, נולדה בשם ג'ולייט מריון הולם Juliet Marion Hulme;‏ 28 באוקטובר 1938 – 10 באפריל 2023) הייתה סופרת בריטית הידועה בעיקר כמחברת סדרות ספרות הבלשית ההיסטורית על תומאס פיט ועל ויליאם מונק.
בהיותה בת 15, יחד עם חברתה הטובה פאולין פארקר, הייתה מעורבת ברצח אמה של פארקר (אנ') בכרייסטצ'רץ', ניו זילנד בשנת 1954. השתיים הורשעו ברצח וריצו חמש שנות מאסר כל אחת לפני ששוחחרו מהכלא. לאחר מכן פרי שינתה את שמה וחזרה לבריטניה. זהותה הבדויה התגלתה רק בשנת 1994 עם צאת הסרט "יצורים שמימיים" בכיכובה של קייט וינסלט ובבימויו של פיטר ג'קסון, שעסק בפרשת הרצח.
ראשית חייה

פרי נולדה בלונדון בשנת 1938, בשם ג'ולייט מריון הולם, בת לפיזיקאי הנרי ריינפורד הולם (Henry Rainsford Hulme). היא אובחנה כחולת שחפת בילדותה ונשלחה לאיים הקריביים, דרום אפריקה וניו זילנד בתקווה שאקלים חם יותר ישפר את בריאותה. היא הצטרפה מחדש למשפחתה לאחר שאביה התקבל לתפקיד רקטור של מכללת קנטרברי בניו זילנד. היא למדה בבית הספר התיכון לבנות בכרייסטצ'רץ. תצלום שלה של "כוכב אוקלנד" משנת 1948, אותו צילמה עם הגיעה לניו זילנד, התגלה על ידי צוות ספריות אוקלנד בשנת 2012.
רצח ומשפט

ביוני 1954, בגיל 15, הולם וחברתה הטובה פאולין פארקר רצחו את אמה של פארקר, הונורה ריפר. הוריה של הולם היו בתהליך פרידה והיא הייתה אמורה לנסוע לדרום אפריקה להתארח אצל קרוב משפחה. שתי החברות שהיו אז בגיל ההתבגרות, יצרו חיי פנטזיה מסובכים יחד, בהם כללו גם סלבריטאים כמו מריו לנצה וג'יימס מייסון. השתיים לא רצו להיפרד ומכיוון שהולם הייתה אמורה להישלח אל מחוץ למדינה ואמה של פארקר לא הסכימה שבתה תצטרף אליה לנסיעה, שכנעה פארקר את הולם לרצוח את האם.
ב-22 ביוני 1954, הבנות ואמה של פארקר, הונורה ריפר, יצאו לטיול בפארק ויקטוריה בגבעות של נמל כרייסטצ'רץ'. על שביל מבודד הפילה הולם אבן נוי כדי שריפר תרכון על מנת להחזירה. פארקר תכננה להכות את אמה בחצי לבנה עטופה בגרב. הבנות שיערו שמכה אחת תהרוג אותה אבל למעשה נדרשו יותר מ-20.
פארקר והולם הועמדו למשפט בכרייסטצ'רץ' ב-1954 ונמצאו אשמות ב-28 באוגוסט. הן הורשעו, וכיוון שהיו צעירות מכדי לקבל עונש מוות לפי החוק הניו זילנדי באותה תקופה, הן נידונו למאסר ממושך. הן שוחררו בנפרד חמש שנים מאוחר יותר. בזמן מותה של הולם ב-2023, ההנחה הייתה כי פארקר והולם לא היו בקשר מאז המשפט.
האירועים היוו את הבסיס לסרט "יצורים שמימיים" משנת 1994, בו גילמה מלאני לינסקי את פולין פארקר המתבגרת וקייט וינסלט את ג'ולייט הולם המתבגרת. בזמן יציאת הסרט לאקרנים, לא היה ידוע שסופרת המסתורין אן פרי היא ג'ולייט הולם; זהותה פורסמה לציבור לאחר שעיתונאים איתרו אותה כמה חודשים לאחר יציאת הסרט לאקרנים. למרות שחלקם הניחו שמערכת היחסים של הולם ופארקר היא מינית, פרי הצהירה ב-2006 שבעוד שהקשר היה אובססיבי, השתיים "מעולם לא היו לסביות".
המשך חייה

לאחר ששוחררה מהכלא בנובמבר 1959, חזרה הולם לאנגליה והפכה לדיילת. במשך תקופה היא התגוררה בארצות הברית, שם הצטרפה לכנסיית ישוע המשיח של קדושי אחרון הימים ב-1968. מאוחר יותר התיישבה בכפר הסקוטי פורטמהומאק, שם התגוררה עם אמה. לאביה הייתה קריירה מדעית מכובדת, והוא עמד בראש תוכנית פצצת המימן הבריטית.
הולם אימצה את השם אן פרי, תוך שימוש בשם המשפחה של אביה החורג. הרומן הראשון שלה, The Cater Street Hangman, פורסם בשנת 1979. יצירותיה נופלות בדרך כלל לאחת מכמה קטגוריות של ספרות ז'אנר, כולל תעלומות רצח היסטוריות וסיפורת בלשית. רבות מהן מציגות דמויות שחוזרות על עצמן. בין המשמעותיות ביניהן תומאס פיט, שהופיע ברומן הראשון שלה, והחוקר הפרטי עם אמנזיה ויליאם מונק, שהופיע לראשונה ברומן שלה משנת 1990 "פניו של זר".
לאחר שזהותה של פרי כהולם נחשפה ב-1994, היא אמרה:
"כל מה שהשגתי כאישה הגונה ששילמה את מחירה לחברה היה תחת איום. שוב מישהו אחר פירש את סיפור החיים שלי. כל זה קרה בבית המשפט כשהייתי קטינה ולא נתנו לי לדבר. אבל אף אחד לא טרח לדבר איתי לגבי הסרט - לא ידעתי עליו כלום עד יום לפני שהוא יצא. כל מה שיכולתי לחשוב עליו זה שהחיים שלי יתפרקו".
היא המשיכה לכתוב ספרים ואמרה שהופתעה מכך שחבריה תמכו בה למרות חשיפת זהותה ותשומת הלב התקשורתית שבאה בעקבותיה. ב-1998 הוצגה ב"טיימס" ברשימת 100 "מאסטרים של פשע". סיפורה "גיבורים", שהופיע לראשונה באנתולוגיה "רצח ואובססיה" משנת 1999, בעריכת אוטו פנצלר, זכה בפרס אדגר לשנת 2000 לסיפור הקצר הטוב ביותר.
בשנת 2005 הופיעה פרי בתוכנית הטלוויזיה "טרישה" (אנ') על מנת לדון בהרשעתה ברצח בתוכנית מיוחדת בנושא. סרט דוקומנטרי משנת 2009, Anne Perry Interiors, עסק בחייה ובחיי האנשים הקרובים אליה. בשנת 2009 היא קיבלה פרס על מפעל חיים בטקס פרס אגתה (אנ').  בשנים 2013 ו-2020 היא הייתה אורחת כבוד בכנס ספרות המסתורין בוצ'רקון (אנ'). עד 2014 פרסמה פרי 29 רומנים בסדרת פיט, 20 רומנים בסדרת מונק, עשרה רומנים נוספים למבוגרים, שלושה רומנים למתבגרים ו-11 נובלות מסתורין עם נושאי חג המולד. Publishers Weekly ציין כי המכירות שלה באותה תקופה עלו על 10 מיליון עותקים וכי יצירותיה הופיעו באופן קבוע ברשימת רבי-המכר של הניו יורק טיימס.
ב-2017, עזבה פרי את סקוטלנד ועברה ללוס אנג'לס כדי לקדם בצורה יעילה יותר סרטים המבוססים על הרומנים שלה. היא עברה התקף לב בדצמבר 2022, ומתה בבית חולים בלוס אנג'לס ב-10 באפריל 2023, בגיל 84. הרומן האחרון שלה, האויב הרביעי, פורסם בשבוע שלפני מותה.
ביבליוגרפיה > הסדרה על תומאס ושרלוט פיט

The Cater Street Hangman (1979)
Callander Square (1980)
Paragon Walk (1981)
Resurrection Row (1981)
Rutland Place (1983)
Bluegate Fields (1984)
Death in the Devil's Acre (1985)
Cardington Crescent (1987)
Silence in Hanover Close (1988)
Bethlehem Road (1990)
Highgate Rise (1991)
Belgrave Square (1992)
Farrier's Lane (1993)
The Hyde Park Headsman (1994)
Traitors Gate (1995)
Pentecost Alley (1996)
Ashworth Hall (1997)
Brunswick Gardens (1998)
Bedford Square (1999)
Half Moon Street (2000)
The Whitechapel Conspiracy (2001)
Southampton Row (2002)
Seven Dials (2003)
Long Spoon Lane (2005)
Buckingham Palace Gardens (2008)
Betrayal at Lisson Grove (US title: Treason at Lisson Grove) (2011)
Dorchester Terrace (2012)
Midnight at Marble Arch (2013)
Death on Blackheath (2014)
The Angel Court Affair (2015)
Treachery at Lancaster Gate (2016)
Murder on the Serpentine (2016)
ביבליוגרפיה > הסדרה על דניאל פיט

Twenty-One Days (2018)
Triple Jeopardy (2019)
One Fatal Flaw (2020)
Death with a Double Edge (2021)
Three Debts Paid (2022)
The Fourth Enemy (2023)
ביבליוגרפיה > הסדרה על הסטר לטרלי וויליאם מונק

The Face of a Stranger (1990)
A Dangerous Mourning (1991)
Defend and Betray (1992)
A Sudden, Fearful Death (1993)
The Sins of the Wolf (1994)
Cain His Brother (1995)
Weighed in the Balance (1996)
The Silent Cry (1997)
A Breach of Promise (alt. title: Whited Sepulchres) (1997)
The Twisted Root (1999)
Slaves of Obsession (alt. title: Slaves and Obsession) (2000)
A Funeral in Blue (2001)
Death of a Stranger (2002)
The Shifting Tide (2004)
Dark Assassin (2006)
Execution Dock (2009)
Acceptable Loss (2011)
A Sunless Sea (2012)
Blind Justice (2013)
Blood on the Water (2014)
Corridors of the Night (2015)
Revenge in a Cold River (2016)
An Echo of Murder (2017)
Dark Tide Rising (2018)
ביבליוגרפיה > הסדרה על אלנה סטנדיש

Death in Focus (2019)
A Question of Betrayal (2020)
A Darker Reality (2021)
A Truth To Lie For (2022)
The Traitor Among Us (forthcoming, 2023)
ביבליוגרפיה > סדרת מלחמת העולם הראשונה

No Graves As Yet (2003)
Shoulder the Sky (2004)
Angels in the Gloom (2005)
At Some Disputed Barricade (2006)
We Shall Not Sleep (2007)
ביבליוגרפיה > סיפורי חג המולד

# A Christmas Journey (2003)
# A Christmas Visitor (2004)
# A Christmas Guest (2005)
# A Christmas Secret (2006)
# A Christmas Beginning (2007)
# A Christmas Grace (2008)
# A Christmas Promise (2009)
# A Christmas Odyssey (2010)
# A Christmas Homecoming (2011)
# A Christmas Garland (2012)
# A Christmas Hope (2013)
# A New York Christmas (2014)
# A Christmas Escape (2015)
# A Christmas Message (2016)
# A Christmas Return (2017)
# A Christmas Revelation (2018)
# A Christmas Gathering (2019)
# A Christmas Resolution (2020)
# A Christmas Legacy (2021)
# A Christmas Deliverance (2022)
ביבליוגרפיה > אוספי חג המולד

An Anne Perry Christmas: Two Holiday Novels (2006) – contains A Christmas Journey (2003) and A Christmas Visitor (2004)
Anne Perry's Christmas Mysteries: Two Holiday Novels (2008) – contains A Christmas Guest (2005) and A Christmas Secret (2006)
Anne Perry's Silent Nights: Two Victorian Christmas Mysteries (2009) – contains A Christmas Beginning (2007) and A Christmas Grace (2008)
Anne Perry's Christmas Vigil: Two Victorian Holiday Mysteries (2011) – contains A Christmas Promise (2009) and A Christmas Odyssey (2010)
Anne Perry's Christmas Crimes: Two Victorian Holiday Mysteries (2014) – contains A Christmas Homecoming (2011) and A Christmas Garland (2012)
Anne Perry's Merry Mysteries: Two Victorian Holiday Novels (2015) – contains A Christmas Hope (2013) and A New York Christmas (2014)
ביבליוגרפיה > פנטזיה

Tathea (2000)
Come Armageddon (2002)
ביבליוגרפיה > סדרת שעונים (רומנים למבוגרים צעירים)

Tudor Rose (2011)
Rose of No Man's Land (2011)
Blood Red Rose (2012)
Rose Between Two Thorns (2012)
ביבליוגרפיה > ספרים אחרים

The One Thing More (2000)
A Dish Taken Cold (2001)
I'd Kill For That (2004, one novel co-written by multiple authors)
Letters From The Highlands (2004)
Heroes (2011)
The Sheen on the Silk: A Novel (2010)
The Scroll (2014)
ביבליוגרפיה > סיפורים קצרים באנתולוגיות

Death by Horoscope (2001, anthology of short stories by various authors, including Perry, and edited by Perry)
Much Ado About Murder (2002, anthology of short stories by various authors, including Perry, and edited by Perry)
Death By Dickens (2004, anthology of short stories by various authors, including Perry, and edited by Perry)
Thou Shalt Not Kill: Biblical Mystery Stories (2005, anthology of short stories by various authors, including Perry, and edited by Perry)
ביבליוגרפיה > מחקרים ביקורתיים, סקירות וביוגרפיה

Drayton J. (2012) The Search for Anne Perry, HarperCollins.
Graham P. (2011).So Brilliantly Clever: Parker, Hulme and the murder that shocked the world. Awa Press.; re-issued in 2013 as Graham P. (2013) Anne perry and the murder of the century. Skyhorse Pub.
West, Michelle (יוני 2000). "[Review of 'Tathea']". Musing on Books. F&SF. 98 (6): 41–46. נבדק ב-18 בפברואר 2016. {{cite journal}}:  (עזרה)
ברוך עזרתי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  15 בינואר 1920
 פטירה:  24 באפריל 2020  (בגיל 100)
 מדינה:  ישראל 
 מקום קבורה:  בית העלמין ירקון 
 פעילות בולטת:  יושב ראש מחלקת הנוער של מכבי תל אביב
 תקופת הפעילות:  1955–2020 (כ־65 שנים)
 
ברוך עזרתי (15 בינואר 1920 – 24 באפריל 2020) היה ממייסדי מחלקת הנוער של מכבי תל אביב, ויושב ראש המחלקה למעלה מ-50 שנה. על שמו נקראת קבוצת ילדים א' של מכבי תל אביב.
ביוגרפיה

עזרתי, בן יוסף ויפה, נולד בשנת 1920 ביוון, ועלה לארץ ישראל המנדטורית בילדותו, ב-1932. היה בעל חנות בדים ברחוב נחלת בנימין בתל אביב. השתתף בנבחרת החתירה של צופי הים. לאחר ריב עם חברים נוספים בנבחרת החתירה ב-1955, הלך לאצטדיון המכביה וצפה באימון של מכבי תל אביב, ובמהלכו פנו אליו מהמועדון במטרה שיצטרף לנהל את ועד הנוער אשר היה מורכב מ-3 קבוצות ילדים. בהמשך הקים עזרתי את מחלקת הנוער של המועדון וכיהן כיושב ראש המחלקה למעלה מ-50 שנה.
בפברואר 2020 הוענק לעזרתי מגן הוקרה מטעם מכבי תל אביב לכבוד יום הולדתו ה-100. הוא נפטר מאוחר יותר באותה השנה. לאחר פטירתו החליטה קבוצת מכבי תל אביב לקרוא על שמו את קבוצת ילדים א' במחלקת הנוער.
היה אב לבן ובת, סב לנכדים ונינים.
הערות שוליים

↑  אבינעם פורת, "איך מרגישים בגיל 100? מכבי ת"א נותנת לי שמחת חיים", באתר ynet, 7 בפברואר 2020
↑  מכבי ת"א נפרדת מברוך עזרתי, באתר מכבי תל אביב, ‏24 באפריל 2020
↑  לזכרם: ילדים א׳ ו-ב׳ יקראו ע"ש של ברוך עזרתי ועופר דקל ז“ל, באתר מכבי תל אביב, ‏26 באוגוסט, 2020
ג'ומה

ג'ומה הוא לבוש בוכרי אותנטי שמקורו במדינות מרכז אסיה כגון אוזבקיסטן וטג'יקיסטן.
הג'ומה הוא ז'קט מרשים ועשיר העשוי, לרוב בעבודת יד, מבד קטיפה בצבע בוהק וחזק, ורקומים עליו עיטורי זהב.
נוסף לז'קט, ישנו כובע מיוחד מותאם שגם הוא מעוטר וצבעוני, כובע המתאים לגבר וכובע שונה מעט המתאים לאישה. לכובע של האישה מחוברת חתיכת בד הנראית כהינומה של כלה.
מקור הג'ומה הוא במלבושי המלכות שהתלבשו מלכי האזור ועוזריהם, כגון אמיר בוכרה, והועברו במנהג מדור לדור.
את הג'ומה נהוג ללבוש באירועים מיוחדים כגון שמחות משפחתיות. בעבר נלבש הג'ומה באירועים חגיגיים 
כחליפה לכל דבר, אך כיום לובשים אותו רק בחלק מהאירוע, בעיקר בעת הריקודים.
בעלי השמחה ומקורביהם הם אלו שלבשו את הג'ומה. באירועים כגון חתונה, זו הייתה גם דרך לזהות את הורי החתן והכלה. נוסף על כך, ישנה אמונה שמי שלובש את הג'ומה יזכה גם הוא לאירוע משמח במשפחתו, כפי שיש לבעלי השמחה.
לבוש זה נהוג גם בקרב יהודי בוכרה שמשמרים מנהג זה עד היום ולובשים את הג'ומה באירועים חגיגיים כגון חתונה, ברית, בר מצווה וכדומה.
בסמה בנת טלאל, נסיכת ירדן

| --- | --- |

 לידה:  11 במאי 1951 (בת 73) עמאן, ירדן 
 מדינה:  ירדן 
 השכלה:  בית ספר בננדן  אוניברסיטת אוקספורד 
 בן או בת זוג:  תִימור דאגסתאני (27 בדצמבר 1969–העשור של 1970) 
 
הנסיכה בסמה בנת טלאל (בערבית: بسمة بنت طلال, נולדה ב-11 במאי 1951) היא בתם היחידה של טלאל, מלך ירדן, ושל אשתו זיין א-שריף בנת ג'מיל. הנסיכה בסמה היא אחותו של חוסיין מלך ירדן, וכמו כן דודתו מצד האב של עבדאללה השני, מלכה הנוכחי של ירדן. ההתייחסות לנסיכה בירדן היא בתור הנסיכה המלכותית של ירדן.
ביוגרפיה

הנסיכה בסמה נולדה בשנת 1951 לנסיך טלאל מירדן, בנו הבכור של מלך ירדן עבדאללה הראשון, ולאשתו זיין א-שריף בנת ג'מיל. חודשיים לאחר לידתה, ובעקבות ההתנקשות בחייו של עבדאללה במהלך ביקורו בהר הבית, הפך טלאל למלכה של ירדן, ובתו בסמה לנסיכת הממלכה. עם זאת, תקופת כהונתו של טלאל, כמלך ירדן הסתיימה כשנה לאחר שהחלה, בשנת 1952, בעקבות החרפה במחלת הנפש ממנה סבל, ואשר כתוצאה ממנה נאלץ להעביר את התפקיד הרם לבנו, חוסיין, וזאת בשעה שבסמה הייתה בת שנה.
בסמה התחנכה בבית הספר הפרטי היוקרתי "בית הספר המלכה עאליה לבנות", בעמאן. בהמשך, ובהתאם לנוהל המקובל בקרב משפחת המלוכה הירדנית, נסעה הנסיכה לבריטניה, והמשיכה אל לימודיה בבית הספר בנדן לבנות (באנגלית: Benenden School), בעיר בנדן שבמחוז קנט. במהלך לימודיה, התחברה בסמה עם הנסיכה הבריטית אן, אשר אף היא למדה באותו בית הספר. לאחר סיום לימודיה, המשיכה הנסיכה בסמה את לימודיה באוניברסיטת אוקספורד, שם למדה שפות מודרניות. עם תום לימודיה, שבה הנסיכה לממלכת ירדן.
בשנת 2001, הוענק לנסיכה התואר דוקטור לפילוסופיה, וזאת בהמשך לתזה שכתבה, אשר כותרתו הייתה: Contextualising development in Jordan: the arena of donors, state and NGOs.
נישואים ופעילות פוליטית

הנסיכה בסמה נישאה לראשונה בשנת 1970 לטימור דאגסטי. לבני הזוג נולדו שני ילדים:
פראח דאגסטי (נולד ב-25 במרץ 1971)
גאזי דאגסטי (נולד ב-21 ביולי 1974)
בשלהי שנות ה-70, נישואיהם של בני הזוג עלו על שרטון, ובהמשך הם התגרשו. במהלך שנת 1980, נישאה בסמה בשנית לוואליד אל-כורדי, כאשר לבני הזוג נולדה גם כן שני ילדים:
סאעד אל-וליד (נולד ב-8 בנובמבר 1982)
זיין א-שריף אל-ואליד (נולדה ב-1 ביוני 1986)
החל משנות ה-70, הנסיכה בסמה פועלת על מנת לקדם את נושא הפיתוח האנושי בממלכת ירדן, לרבות בתחומי זכויות הילד ויחסי מגדר בממלכה. מרבית פועלה מתאפיין בגיוס תרומות למטרות אלו, בעיקר בארצות הברית.
בתאריך ה-2 בינואר 2013, דווח כי צו מאסר הוצא כנגד בעלה של בסמה, ואליד אל כורדי, מטעם משטרת ירדן, וזאת בשל חשדות בדבר מעילה בסכומי כסף גדולים, אשר נאמדו במאות מיליוני דולרים. בהמשך דווח, כי אל-כורדי נמלט מירדן לבריטניה.
הערות שוליים

↑  Jordan: Arrest warrant for brother in law King Abdullah
| --- | --- |
בקרת זהויות :  NLI: 987007394290505171  BIBSYS: 4028936  GND: 1067887679  ISNI: 0000 0003 5830 2266  LCCN: no2004006795  SUDOC: 120285150  VIAF: 207195805   WorldCat (עם VIAF): 207195805